सो दिल्ली में मुझे ना तो शीला दीक्षित वाली कांग्रेस से उम्मीद है और ना हर्षवर्धन वाली बीजेपी से. सब एक ही थैली के चट्टे-बट्टे हैं. इस बार मैंने अरविंद केजरीवाल वाली आम आदमी पार्टी से उम्मीदें लगाई हैं. तमाम चिंताओं और सीमाओं के बावजूद. कांग्रेस-बीजेपी को तो कई बार आजमा लिया. एक बार मौका AAP पार्टी को देने को बनता है. तभी पता चल पाएगा कि ये पार्टी राजनीति की दिशा बदलने के अपने वादे पर कितना खरा उतर पाती है. वरना दिल्ली को दो तरफा लड़ाई में कांग्रेस-बीजेपी दोनों की जय-जय है. अंदर से सबकी मिलीभगत है. सरकार इनमें से किसी की भी बन जाए, मलाई तो सब काटते हैं. मिलकर. AAP आएगी तो माहौल-दशा-दिशा बदलने की उम्मीद है. आजादी के 60 से ज्यादा बसंत देख चुके इस देश के वासी इतने तो मैच्योर हैं ही कि वो Alternative की अहमियत समझते हैं. Monopoly के खतरे जानते हैं.